EkBass/fiwiki-20250220-pages-articles huggingface dataset:
Rexall Place

Rexall Place on urheiluareena, joka sijaitsee Edmontonissa Albertassa. Se oli kotihalli NHL-liigassa pelaavalle Edmonton Oilersille vuosina 1974–2016. Rexall Placessa pelasivat myös WHL-liigan Edmonton Oil Kings ja NLL-liigan Edmonton Rush. Areena toimi Oilersin kotihallina jo WHA:n aikana 1970-luvulla. Rexall Place suljettiin vuonna 2018, ja rakennuksen purkaminen näyttää todennäköiseltä. == Kuvia == Tiedosto:Skyreach centre 2001.jpg|Hallin julkisivu vuonna 2001 Tiedosto:Brier 045.jpg|Curling-turnaus hallissa vuonna 2005 == Lähteet == == Aiheesta muualla == *Rexall Placen kotisivut Luokka:Kanadan jäähallit Luokka:Edmonton Oilers
Frank Ross

Francis Joseph Ross, Jr. (12. elokuuta 1904 Boston, Massachusetts - 18\. helmikuuta 1990 Los Angeles, Kalifornia) oli yhdysvaltalainen elokuvatuottaja. Hän valmistui Princetonin yliopistosta ja aloitti elokuvauransa näyttelijänä 1929. Myöhemmin hän siirtyi Hal Roachin palvelukseen tuottajaksi ja toimi muun muassa apulaistuottajana elokuvassa Hiiriä ja ihmisiä (1939). Ross sai yhdessä Mervyn LeRoyn kanssa Oscar-kunniapalkinnon lyhytelokuvasta The House I Live In vuonna 1945. Muihin Rossin tuottamiin elokuviin kuuluvat muun muassa Liekki ja nuoli (Flame and the Arrow (1950), Näin hänen kuolevan (The Robe, 1953) ja Gladiaattorit (Demetrius and the Gladiators, 1954). Rossin ensimmäinen avioliitto oli näyttelijä Jean Arthurin kanssa. Toinen aviopuoliso oli näyttelijä Joan Caulfield. == Lähteet == Luokka:Yhdysvaltalaiset elokuvatuottajat Luokka:Vuonna 1904 syntyneet Luokka:Vuonna 1990 kuolleet
Melonta kesäolympialaisissa 1952 – miesten 1 000 metrin kanadalaisyksikkö

Helsingin olympiakisojen miesten kanadalaisyksiköiden 1 000 metrin melontaan osallistui 10 melojaa. Kilpailu käytiin 28. heinäkuuta Soutustadionilla. ==Alkuerät== Kummastakin erästä neljä nopeinta loppukilpailuun. 1.erä Sija Nimi Maa Aika 1 Jean Molle 4.56,1 2 János Parti Unkari 4.58,5 3 Frank Havens 5.09,3 4 Ingemar Andersson 5.11,9 5 George Bossy 5.25,8 2.erä Sija Nimi Maa Aika 1 Josef Holeček 5.06,0 2 Olavi Ojanperä 5.09,8 3 Ralf Berckhan 5.17,3 4 Vladimir Kotyrev Neuvostoliitto 5.21,2 5 Gerald Marchand 5.28,8 ==Loppukilpailu== Sija Nimi Maa Aika 1 Josef Holeček 4.56,3 2 János Parti Unkari 5.03,6 3 Olavi Ojanperä 5.08,5 4 Frank Havens 5.13,7 5 Ingemar Andersson 5.15,0 6 Ralf Berckhan 5.22,8 7 Jean Molle 5.24,1 8 Vladimir Kotyrev Neuvostoliitto 5.24,5 ==Lähteet== * Tulokset puolaksi Luokka:Melonta kesäolympialaisissa 1952
Melonta kesäolympialaisissa 1952 – miesten 10 000 metrin kanadalaisyksikkö

Helsingin olympiakisojen miesten kanadalaisyksiköiden 10 000 metrin melontaan osallistui 10 melojaa. Kilpailu käytiin suoraan loppukilpailuna 27. heinäkuuta Soutustadionilla. ==Loppukilpailu== Sija Nimi Maa Aika 1 Frank Havens 57.41,1 2 Gábor Novák Unkari 57.49,2 3 Alfréd Jindra 57.53,1 4 Bengt Backlund 59.02,8 5 Norman Lane 59.26,4 6 Jarl Fagerström 59.45,9 7 Franz Johannsen 1:00.26,5 8 Robert Boutigny 1:01.15,2 9 Gerald Marchand 1:02.21,7 10 Pavel Kharin Neuvostoliitto 1:03.03,2 ==Lähteet== * Tulokset puolaksi Luokka:Melonta kesäolympialaisissa 1952
Got Me Under Pressure

Got Me Under Pressure on yhdysvaltalaisen blues rock-/hard rock- yhtye ZZ Topin kappale vuodelta 1983. Se julkaistiin myös singlenä saavuttaen listasijoituksen 18. kotimaansa Mainstream Rock -listalla. Öljy-yhtiö Pennzoil käytti kappaletta Televisiomainoksessaan vuonna 2008. Vuonna 1985 Billy Gibbons kertoi, että kappaleen sanoituksissa ei ole kyse esimerkiksi tyttöystävän ynnä muun vastaavan kautta koetusta paineesta. == Lähteet == Luokka:ZZ Topin kappaleet Luokka:Vuoden 1983 kappaleet
Hangon vaakuna

Hangon vaakuna on Hangon kaupungin tunnus. Uudistetun vaakunan aiheen esikuvana on vuonna 1863 valmistunut Russarön majakka. Tähti esiintyi jo kaupungin vuonna 1881 vahvistetussa vaakunassa. Vaakunan selitys on ”sini- hopeakatkoisessa kilvessä hopea-punakatkoinen majakka, jonka ovi- ja ikkuna- aukot ovat siniset; tornin yläpuolella kuusisakarainen hopeatähti.” Vaakunan on piirtänyt vanhan vaakunan pohjalta Gustaf von Numers. Hangon kaupunginvaltuusto hyväksyi vaakunan kokouksessaan 9. syyskuuta 1959, ja sisäasiainministeriö vahvisti vaakunan käyttöön 4. tammikuuta 1960. == Lähteet == * ===Viitteet=== == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Hanko Luokka:Gustaf von Numersin suunnittelemat kunnanvaakunat Vaakuna
Linnan tähdet

Linnan tähdet on suomalainen tositelevisiosarja, joka alkoi MTV3:lla 24. tammikuuta 2011. Ohjelma perustuu ruotsalaiseen formaattiin Stjärnorna på slottet. Ensimmäisellä kaudella kuusi julkisuudesta tuttua henkilöä matkustaa Barcelonan lähellä sijaitsevaan Sant Morin linnaan. Toisella kaudella mennään Italiaan Toscanan lähellä olevaan Castello di Pergolato -linnaan. ”Tähdet” viettävät linnassa viikon ylellisissä oloissa kameroiden seuratessa heidän eloaan. Jokainen tähti saa päättää yhden päivän ohjelmasta aktiviteeteista illalliseen. == Ensimmäinen tuotantokausi == Jakso Tähdet Ensiesitys 1\. Kohti Linnaa 24. tammikuuta 2011 2\. Arja Saijonmaa 31. tammikuuta 2011 3\. Anna- Leena Härkönen 7. helmikuuta 2011 4\. Juha Veijonen 14. helmikuuta 2011 5\. Nipa Neumann 21. helmikuuta 2011 6\. Anu Sinisalo 28. helmikuuta 2011 7\. Danny 7. maaliskuuta 2011 8\. Jäähyväiset linnalle ja lähtö kotiin 14. maaliskuuta 2011 == Toinen tuotantokausi == Jakso Tähdet Ensiesitys 1\. Vieraita odotetaan saapuvaksi Firenzeen 24. helmikuuta 2012 2\. Katariina Souri 1. maaliskuuta 2012 3\. Jussi 69 8. maaliskuuta 2012 4\. Lenita Airisto 15. maaliskuuta 2012 5\. Roman Schatz 22. maaliskuuta 2012 6\. Pirkko Hämäläinen 29. maaliskuuta 2012 7\. Eino Grön 5. huhtikuuta 2012 8\. Viimeinen illallinen vie tähdet entistäkin syvemmälle 12. huhtikuuta 2012 ==Lähteet== ==Aiheesta muualla== *Ohjelman esittely MTV3:n sivuilla Luokka:Suomalaiset televisio-ohjelmat Luokka:Tositelevisiosarjat
Verner Peltonen

Verner Peltonen (myös Werner Peltonen, 13. joulukuuta 1907 – 5. kesäkuuta 1989)Kuolinpäivä hautakivessä Malmin hautausmaalla (83-56-1465) oli suomalainen jalkapalloilija. Välihyökkääjänä pelannut Peltonen edusti urallaan 1934–1941 Helsingin Tovereita mestaruussarjassa. Kaikkiaan hän pelasi seitsemän kauden aikana 64 pääsarjatason ottelua, joissa hän teki viisi maalia. Peltonen edusti Suomen maajoukkuetta yhdessä maaottelussa 1941. == Lähteet == Luokka:Suomalaiset jalkapalloilijat Luokka:Vuonna 1907 syntyneet Luokka:Vuonna 1989 kuolleet
Rutger Petterson

Rutger Petterson (s. 27. kesäkuuta 1952) on entinen suomalainen jalkapalloilija. Hyökkääjänä pelannut Petterson edusti urallaan Åbo IFK:a 1969, Turun Tovereita 1970–1972, Turun Pyrkivää 1973–1975 ja Turun Palloseuraa mestaruussarjassa 1976–1978. Kolmen mestaruussarjakauden aikana hän pelasi 65 ottelua, joissa hän teki 28 maalia. TPS:n jälkeen Petterson pelasi vielä Ruotsissa toiseksi korkeimmalla sarjatasolla ja allsvenskanissa IK Sleipnerissa 1979–1980 ja 1982 sekä Åtvidabergissa 1981–1982. Petterson pelasi Suomen maajoukkueessa kaksi maaottelua vuonna 1974 ja seitsemän nuorten (alle 23 v) maaottelua. == Lähteet == Luokka:Suomalaiset jalkapalloilijat Luokka:Vuonna 1952 syntyneet Luokka:Elävät henkilöt
Pienviljely

thumb|Vietnamilaisia pienviljelijöitä Pienviljely tarkoittaa maanviljelyä pienessä muodossa. ==Pienviljely Suomessa== Suomeen pienviljelyn aate tuotiin 1900-luvun alussa. Tuolloin Suomen maaseutua hallitsivat suuret tilat ja kartanot, jotka työllistivät maaseudun kansaa. Tuloerot suurenivat 1800-luvulla voimakkaan väestönkasvun myötä ja vuosikymmenien viha puhkesi lukuisina veritöinä vuoden 1918 sisällissodassa. Vuonna 1919 torppareille, lampuodeille ja mäkitupalaisille kuitenkin päätettiin antaa oikeus lunastaa tilansa edullisella hinnalla ja yli 50 000 torppaa ja 70 000 mäkitupaa muuttuivat pientiloiksi. Maareformia jatkettiin vuoden 1922 Lex Kalliolla. Pienviljelmien määrä kasvoi aina 1960-luvulle saakka, jolloin saavutettiin maksimi (240 000 yksikköä). Tyypilliseen pientilaan sodan jälkeisessä Suomessa kuului noin 6 hehtaaria viljelyalaa sekä muutama kymmenen hehtaaria metsää. Tilalla pidettiin neljää lehmää (maito kuljetettiin meijeriin) sekä muutama lammas, muutama kana ja taloussika perheen tarpeita varten. Hevosta pidettiin metsä- ja peltotöitä varten. Pientilat olivat useimmiten omavaraisia. Sodan jälkeen maatalous koneellistui vauhdilla, mutta pienviljelmät jäivät tästä kehityksestä jälkeen. Koneellistamiseen ei ollut varaa. Pientilojen isännät ja emännät jäivät monesta edusta vaille, esimerkiksi lomiin ei ollut karjan vuoksi mahdollisuus irrottautua. Kahdeksan tunnin työpäivä ei tullut kysymykseenkään, vaan töitä tehtiin niin paljon kun niitä oli. Kun talvella työpäivä oli keskimäärin 12-tuntinen, niin kesällä se saattoi peltotöiden takia venyä jopa 17-tuntiseksi. 1960-luvulla pientilojen määrä alkoi kuitenkin vähentyä ja ihmiset muuttivat kaupunkeihin. Maatalouden ylituotannon takia pienviljelyä alettiin tehdä aina vain vaikeammaksi, ja 1990-luvulle tultaessa oli suurin osa pienviljelijöistä jo antanut periksi. == Katso myös == * Asutustoiminta Suomessa Luokka:Viljelytavat Luokka:Maatalous de:Gehöft ms:Kebun kecil pt:Sítio
Sarvisaniaiset

Sarvisaniaiset (Platycerium) on saniaissuku kallioimarrekasvien heimossa. Suku on levinneisyydeltään pantrooppinen, Afrikassa ja Madagaskarilla kasvaa kuusi, Australaasiassa 8–11 ja Etelä-Amerikassa yksi laji. Sarvisaniaiset ovat alavissa, subtrooppisissa ja trooppisissa metsissä puiden rungoilla, harvoin kivillä kasvavia epifyyttejä eli päällyskasveja. Saniaisten lehdet ovat erilaistuneet ehyiksi pesälehdiksi (tai komero-, päällys-) ja haarukkamaisesti haarautuviksi kasvulehdiksi. Lehdet ovat tähtikarvojen peittämiä. Koristeellisen kasvutapansa vuoksi monia lajeja kasvatetaan yleisesti koristekasveina. Sarvisaniaisten lajeista esimerkiksi hirvensarvisaniainen (Platycerium bifurcatum) on yleinen huonekasvina. == Lajit == * Platycerium andinum * Platycerium alcicorne * Platycerium bifurcatum – hirvensarvisaniainen * Platycerium coronarium * Platycerium elephantotis – leveäsarvisaniainen (syn. P. angolense) * Platycerium ellissii * Platycerium grande – isosarvisaniainen * Platycerium hillii * Platycerium holttumii * Platycerium madagascariensis * Platycerium ridleyi * Platycerium stemaria * Platycerium superbum * Platycerium quadridichotomum * Platycerium veitchii * Platycerium wallichii * Platycerium wandae – tuuheasarvisaniainen * Platycerium willinkii == Lähteet == * Kreier, H-P. & Schneider, H. 2006: Phylogeny and biogeography of the staghorn fern genus Platycerium (Polypodiaceae, Polypodiidae). American Journal of Botany 93: 217-225. * * == Aiheesta muualla == * Finto: Kassu – Kasvien suomenkieliset nimet: Platycerium * Suomen Lajitietokeskus: Sarvisaniaiset – Platycerium Luokka:Kallioimarrekasvit
Euroopanvieras

Euroopanvieras (Cuscuta europaea) on vieraiden eli humalanvieraiden sukuun kuuluva loiskasvilaji. Sitä esiintyy luonnonvaraisena suuressa osassa Eurooppaa ja Aasiaa eteläosia lukuun ottamatta. Euroopanvieras jaetaan maailmanlaajuisesti kolmeen muunnokseen, var. europaea, var. indica ja var. nepalensis. Niistä europaea-muunnos on vallitseva. Suomessa edellisestä luokituksesta poiketen euroopanvieras jaetaan kahteen alalajiin: humalanvieras (nokkosvieras) (subsp. europaea) ja merenrantavieras (subsp. halophyta (Fr.) Hartm.).Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s.) == Lähteet == == Aiheesta muualla == * Finto: Kassu – Kasvien suomenkieliset nimet: Cuscuta europaea L. Luokka:Vieraat
Surgutin kansainvälinen lentoasema

Surgutin kansainvälinen lentoasema () on Venäjän öljykeskus Surgutin kaupungista kymmenen kilometriä pohjoiseen sijaitseva kansainvälinen lentoasema. Lentoasemalla on yksi 2 790 metriä pitkä kiitotie. Se on ollut Hanti-Mansian vilkkain lentoasema. Vuonna 2012 lentoasemaa käytti 1 150 000 matkustajaa. == Historia == Vuoden 2011 tammikuussa lentoasemalla sattui vakava onnettomuus, kun Kolavian operoima Tupolev Tu-154B-2 tuhoutui tulipalossa täysin. Onnettomuus vaati neljä ihmishenkeä ja 43 loukkaantui. == Lentoyhtiöt ja kohteet == Surgutin kansainväliseltä lentoasemalta operoitavat lennot Lentoyhtiö Kohteet AirVolga Volgograd, Jekaterinburg Kolavia Baku, Kogalym, Krasnodar, Mineralnyje Vody, Moskova (Domodedovo), Samara, Simferopol, Ufa S7 Airlines Moskova (Domodedovo) Saravia Saratov Tajik Air Dušanbe Tomskavia Tomsk UTair Aviation Barnaul, Belojarski, Berjozovo, Bijsk, Burgas [kausittainen], Chişinău, Donetsk, Hanty-Mansijsk, Jekaterinburg, Jerevan, Kazan, Kiova (Boryspil), Krasnodar, Khudzhand, Mineralnyje Vody, Moskova (Domodedovo), Moskova (Vnukovo), Nižni Novgorod, Novosibirsk, Omsk, Pietari, Samara, Sotši, Tomsk, Tjumen, Ufa == Lähteet == == Aiheesta muualla == * World Aero Data - SGC; USRR Luokka:Venäjän lentoasemat Luokka:Hanti- Mansia
Rikkapuntarpää

Rikkapuntarpää (Alopecurus myosuroides) on yksivuotinen rikkakasvi ja kuuluu samaan sukuun viljellyn nurmipuntarpään (Alopecurus pratensis) kanssa. == Ulkonäkö ja koko == Rikkapuntarpää voi kasvaa jopa metrin korkuiseksi. Sen kukinto on tiivis tähkä, joka kasvaa 3–12 cm pitkäksi ja 4–6 mm leveäksi, hyvin samantapaiseksi kuin nurmipuntarpäällä. Lehdet ovat 4–15 cm pitkät ja 3–8 mm leveät. Siemen on 2–3 mm pitkä ja ovaalimainen. == Levinneisyys == Rikkapuntarpää on kotoisin Aasiasta ja Pohjois-Amerikasta. Sitä on alettu viljellä rehuksi ja laidunheinänä myös Australiassa ja Pohjois-Amerikassa. Rikkapuntarpäätä kasvaa viljakasvustossa, etenkin syysviljakasvustossa. == Lähteet == * C.E. Hubbard: Grasses. A Guide to their Structure, Identification, Uses and Distribution in the British Isles. Penguin, London 1992, S. 235, ISBN 0-14-013227-9. * Hämet-Ahti, L., Suominen, J., Ulvinen, T. & Uotila, P. (eds), 1998; Retkeilykasvio (Field Flora of Finland); Ed. 4. 656 pp.; Finnish Museum of Natural History, Botanical Museum. Helsinki. == Aiheesta muualla == *Kasviatlas: Rikkapuntarpää (Alopecurus myosuroides) *ITIS: Alopecurus myosuroides *United States Department of Agriculture (USDA): Alopecurus myosuroides *Flora of China: Alopecurus myosuroides Luokka:Puntarpäät
Tuomas Kärki

Tuomas Kärki on suomalainen verkkofootbagin pelaaja, joka on maailmanmestari ja moninkertainen suomenmestari lajissaan. Hänet valittiin Vuoden helsinkiläisurheilijaksi vuonna 2012. ==Pelaajaura== Kärki pelaa maajoukkueessa ja voitti Suomelle ensimmäisen kullan kaksinpelissä Florian Goetzesiä vastaan. Samoissa kilpailuissa hän voitti pronssia nelinpelissä yhdysvaltalaisen Jonh Leysin kanssa. Kärki valittiin 2010 footbagin Hall of Fameen. Kärki on myös voittanut suomenmestaruuksia ja pronsseja sekä kaksin- että nelinpeleissä. ==Lähteet== Luokka:Suomalaiset urheilijat Luokka:Syntymävuosi puuttuu Luokka:Elävät henkilöt
Julio Maglione

Julio César Maglione (s. 14. marraskuuta 1935 Montevideo, Uruguay) on uruguaylainen tohtori, kansainvälisen olympiakomitean jäsen ja kansainvälisen uimaliiton FINA:n presidentti. Uruguayn kansallisen olympiakomitean (Comité Olímpico Uruguayo) presidenttinä jo vuodesta 1987 lähtien vaikuttanut ja useassa urheiluun liittyvässä vastuutehtävässä toiminut Maglione valittiin vuonna 1996 KOK:n jäseneksiOlympic voters - South America, BBC, 04.01.2011, vuonna 2002 Amerikan kansallisten olympiakomiteoiden ANOC:n varapuheenjohtajaksi ja pitkän aiemman FINA -uran jälkeen vuonna 2009 FINA:n presidentiksi seuraavalle nelivuotiskaudelle pitkäaikaisen jo vuodesta 1988 lähtien FINA:n presidenttinä toimineen algerialaisen Mustapha Larfaouin jäätyä eläkkeelle.Julio Maglione new President of FINA, FINA - ROMA 2009, 04.01.2011 Maglione sai pian FINA:n johtoon nimeämisensä jälkeen myös ikävän kunnian olla tiettävästi ensimmäinen FINA:n presidentti, jonka aikakautena FINA:n järjestämässä kilpailussa on kuollut uimari, kun Rooman vuoden 2009 maailmanmestaruuskilpailujen 10 km matkan pronssimitalisti yhdysvaltalainen avovesiuimari Fran Crippen kuoli vuonna 2010 sairauskohtaukseen kesken kilpailun Fujairassa Yhdistyneissä arabiemiirikunnissa.American Open Water swimmer Fran Crippen dies during 10k race, Telegraph, 04.01.2011 ==Lähteet== Luokka:Kansainvälisen olympiakomitean jäsenet Luokka:Vuonna 1935 syntyneet Luokka:Elävät henkilöt
Hateform

Hateform on turkulainen death- ja thrash metal -yhtye. __NOTOC__ Yhtyeen perustivat kitaristi Tomy Laisto, basisti Joni Suodenjärvi ja rumpali Tuomas Vähämaa vuonna 2004. Piakkoin perustamisen jälkeen yhtyeeseen liittyi laulaja Petri Nyström. Vuonna 2005 Insomniumin kitaristi Ville Vänni liittyi Hateformiin, kunnes hänet korvasi vuonna 2006 Mordredin ja Scorched Earth Tacticsin kitaristi Tom Gardiner. Yhtyeen ensimmäinen albumi Dominance ilmestyi 7:45 Records -levymerkin kautta tammikuussa 2008. Albumin Japanin- painos sisälsi cover-version Leevi and the Leavingsin kappaleesta ”Teuvo, maanteiden kuningas”, mikä julkaistiin myöhemmin singlenä. Vuoden 2008 Finnish Metal Awardsissa yhtye valittiin vuoden tulokkaaksi. Hateformin toinen albumi Origins of Plague ilmestyi vuonna 2010. ==Jäsenet== * Petri Nyström – laulu (2004–) * Tomy Laisto – kitara (2004–) * Tom Gardiner – kitara (2006–) * Joni Suodenjärvi – basso (2004–) * Tuomo Latvala – rummut (2009–) Entiset jäsenet * Ville Vänni – kitara (2004–2006) * Tuomas Vähämaa – rummut (2004–2009) == Diskografia == Studioalbumit * * * Singlet * Demot * * == Aiheesta muualla == * Hateformin sivusto * * Luokka:Suomalaiset death metal -yhtyeet Luokka:Suomalaiset thrash metal -yhtyeet
Whitley

Whitley viittaa muun muassa seuraaviin: *HMS Whitley, Britannian Kuninkaallisen laivaston hävittäjä *Armstrong Whitworth Whitley, brittiläinen pommikone ==Sukunimi== *Aurtis Whitley (s. 1977), trinidadtobagolainen jalkapalloilija * Edward Whitley, yhdysvaltalainen ympäristötutkija, joka perusti Whitley Awardsin vuonna 1994 * Gilbert Percy Whitley (1903–1975), australialainen kalatutkija * Herbert Whitley (k. 1955), Paigntonin eläintarhan perustanut miljonääri * Keith Whitley (1954–1989), yhdysvaltalainen kantrilaulaja * Norman Whitley (1890–1982) brittiläinen olympiamitalisti * Ray Whitley (1901–1979), yhdysvaltalainen kantrilaulaja ja näyttelijä
Wilton

Wilton viittaa muun muassa seuraaviin: *Wiltonin diptyykki, National Galleryssa säilytettävä diptyykki 1300-luvulta ;Britannian kuninkaallinen laivasto * HMS Wilton (L128), Hunt-luokan hävittäjä * HMS Wilton (M1116), kokeellinen miinanraivaaja. ==Paikkoja== *Winton, Australia ;Englanti *Winton, Wiltshire *Winton, North Yorkshire *Winton, Herefordshire ;Yhdysvallat *Winton, Alabama *Winton, Arkansas *Winton, Connecticut *Winton, Iowa *Winton, Kalifornia *Winton, Maine *Winton, Minnesota *Winton, New Hampshire *Winton, New York *Winton, Pohjois-Dakota *Winton, Wisconsin ==Sukunimi== *Michael Wilton (s. 1962), yhdysvaltalainen muusikko *Penelope Wilton (s. 1946), brittiläinen näyttelijä *William Wilton (1865–1920), skotlantilainen jalkapallovalmentaja
Winchelsey

Winchelsey voi tarkoittaa seuraavia: * Robert Winchelsey (n. 1240-1313), englantilainen teologi ja Canterburyn arkkipiispa ;Britannian kuninkaallinen laivasto * HMS Winchelsey (1694), 32-tykkinen viidennen luokan alus * HMS Winchelsey (1706), 26-tykkinen viidennen luokan alus * HMS Winchelsey (1708), 36-tykkinen viidennen luokan alus
Marsh

Marsh on muun muassa seuraavien henkilöiden sukunimi: * Edward Marsh, (1872–1953), brittiläinen yleisnero, kääntäjä, taiteiden suojelija ja virkamies * Edward Marsh (1874–1932), yhdysvaltalainen soutaja ja olympiavoittaja * Frank Lewis Marsh (1899–1992), yhdysvaltalainen biologi ja kreationisti * George Perkins Marsh (1801–1882), yhdysvaltalainen diplomaatti ja kielitieteilijä * Hanna Marsh (s. 1979), suomalainen laulaja ja lauluntekijä * James Marsh (s. 1963), englantilainen elokuvaohjaaja * Jean Marsh (s. 1934), brittiläinen näyttelijä ja käsikirjoittaja * Jodie Marsh (s. 1978), englantilainen mediapersoona, kehonrakentaja ja glamourmalli * Mike Marsh (s. 1967), yhdysvaltalainen pikajuoksija * Minna Marsh (s. 1967), suomalainen toimittaja, kirjailija ja mentaalivalmennuksen uranuurtaja * Ngaio Marsh (1894–1982), uusiseelantilainen kirjailija ja näytelmäohjaaja * Othniel Charles Marsh (1831–1899), yhdysvaltalainen paleontologi * Phil Marsh (s. 1986), englantilainen jalkapalloilija * Richard Marsh (1857–1915), brittiläinen kirjailija, oik. Richard Bernard Heldmann * Shaun Marsh (s. 1983), australialainen kriketinpelaaja * Thomas B. Marsh (1799–1866), Myöhempien Aikojen Pyhien Jeesuksen Kristuksen kirkon merkkihenkilö * Tony Marsh (1931–2009), brittiläinen Formula 1 -kuljettaja. == Kuvitteellisia henkilöitä == * Stan Marsh, komediasarjassa South Park
HMS Zealous

HMS Zealous on ollut kolmen Britannian Kuninkaallisen laivaston aluksen nimenä. * HMS Zealous (1785), Edgar-luokan 74-tykkinen kolmannen luokan linjalaiva * HMS Zealous (1864), Bulwark-luokan 91-tykkinen toisen luokan linjalaiva * HMS Zealous (R39), Z-luokan hävittäjä.
McKinnon

McKinnon, MacKinnon tai Macckinnon on muun muassa seuraavien henkilöiden sukunimi: * Betty McKinnon (1925–1981), australialainen pikajuoksija * Catharine MacKinnon (s. 1946), yhdysvaltalainen oikeustieteen professori ja radikaali feministi * Clinton McKinnon (s. 1969), yhdysvaltalais- australialainen muusikko * Dennis McKinnon (s. 1961), yhdysvaltalainen amerikkalaisen jalkapallon pelaaja * Esme Mackinnon (1913–1999), brittiläinen alppihiihtäjä * Gary McKinnon (s. 1966), brittiläinen krakkeri * Jeremy McKinnon (s. 1985), yhdysvaltalainen muusikko * Joel McKinnon Miller (s. 1951), yhdysvaltalainen näyttelijä * Kate McKinnon (s. 1984), yhdysvaltalainen näyttelijä ja koomikko * Lucas McKinnon (s. 1984), uusiseelantilainen karateka * Nathan MacKinnon (s. 1995), kanadalainen jääkiekkoilija * Ray McKinnon (s. 1957), yhdysvaltalainen näyttelijä * Roderick MacKinnon (s. 1956), yhdysvaltalainen neurobiologi, Nobelin kemianpalkinnon saaja * Simmone Jade MacKinnon (s. 1973), australialainen näyttelijä. == Kuvitteellisia henkilöitä == * Marlene McKinnon, Feeniksin killan jäsen J. K. Rowlingin Harry Potter- kirjasarjassa
Reznikoff

Reznikoff on seuraavien henkilöiden sukunimi: * Charles Reznikoff (1894-1976), yhdysvaltalainen runoilija * Iegor Reznikoff (s. 1938), ranskalainen muusikko ja musiikkitieteilijä Luokka:Sukunimet
HMS Zubian

HMS Zubian (viirinumero D99) oli Britannian kuninkaallisen laivaston Tribal- luokan hävittäjä, joka palveli ensimmäisessä maailmansodassa. Aluksen keula oli otettu HMS Zulusta ja keski- sekä peräosa HMS Nubianista, ja aluksen nimi oli yhdistelmä kummankin aluksen nimestä. == Valmistus == Nubianin keula tuhoutui yöllisessä taistelussa 26.–27. lokakuuta 1916 Folkestonen edustalla Saksan keisarikunnan laivaston torpedoveneen laukaiseman torpedon osumasta. Vaurioitunut alus hinattiin matalikolle Doverin lähistölle. Zulun perä tuhoutui 8. marraskuuta 1916 Dunkerquen lähistöllä miinan räjähdyksessä. Vaurioitunut alus hinattiin Calais'hen. Kumpikin hylky hinattiin Chathamin telakalle, jossa Zubian koottiin liittämällä osat yhteen. Haasteena oli alusten leveyksissä ollut 3,5 tuuman (89 millimetrin) ero.Gardiner, Robert s. 72 == Palvelus == Alus palveli sodan loppuun ja se upotti 4. helmikuuta 1918 Essexin rannikolla syvyyspommein ja lopulta törmäämällä Saksan keisarikunnan laivaston miinanlaskussa olleen sukellusveneen SM UC-50. Alus myytiin romutettavaksi 9. joulukuuta 1919 Fryerille Sunderlandiin. == Lähteet == * * * === Viitteet === Luokka:Tribal-luokan hävittäjät (1905) Luokka:Chathamin telakan valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Yaxham

HMS Yaxham (viirinumero M2780) oli Britannian kuninkaallisen laivaston Ham- luokan miinanraivaaja, joka nimettiin Norfolkissa sijaitsevan Yaxhamin kylän mukaan. == Valmistus == Alus tilattiin Cowesista J. Samuel White and Companyltä. Se laskettiin vesille 21. tammikuuta 1958 ja otettiin palvelukseen 19. maaliskuuta 1959. == Palvelus == Alus oli vuodesta 1959 vuoteen 1962 Portlandissa 51. miinanraivaajalaivueessa (), jonka nimi vaihtui 1. lokakuuta 1962 3. miinanraivaajalaivueeksi.MCDOA - News23 Alus muutettiin 1964 tutkimusalukseksi, jolloin se nimettiin HMS Woodlarkiksi. Alus oli palveluksensa loppuajan sijoitettuna Southamptonin yliopiston merivoimien kadettien koululaivaksi (). Se tuhoutui 1986 maalilaivana. ==Lähteet== * * === Viitteet === == Aiheesta muualla == *Battleships-cruisers.co.uk Luokka:Ham- luokan miinanraivaajat Luokka:Whiten valmistamat alukset
Josef Rixner

Josef Rixner (1902–1973) oli saksalainen säveltäjä ja kapellimestari. Rixner on säveltänyt tangoja, muun muassa "Tango Poesie" vuonna 1937. Muita sävellyksiä ovat tango "Blauer Himmel" (suom. "Sinitaivas"), "Die nächtliche Gitarren" (suom. "Yön kitarat" ja "Öiset kitarat") ja "Malaga". Luokka:Saksalaiset säveltäjät Luokka:Vuonna 1902 syntyneet Luokka:Vuonna 1973 kuolleet Luokka:Tango
Ullubi Buinakski

Ullubi Danijalovitš Buinakski (, 8. syyskuuta 1890 Ullu-Buinakin kylä, nykyinen Karabudahkentin piirin Ullubijaul – 16. elokuuta 1919 Šahmalin aseman luona) oli dagestanilainen bolševikkivallankumouksellinen. Ullubi Buinakski syntyi köyhtyneeseen aatelisperheeseen. Hän opiskeli Temir-Han-Šuran reaalikoulussa sekä Stavropolin ja Tbilisin lukioissa. Vuonna 1910 hän pääsi Moskovan yliopiston oikeustieteelliseen tiedekuntaan, josta hänet erotettiin seuraavana vuonna opiskelijalevottomuuksiin osallistumisen takia. Vuonna 1914 hänet otettiin uudelleen Moskovan yliopiston opiskelijaksi. Buinakski liittyi bolševikkipuolueeseen vuonna 1916. Helmikuun vallankumouksen jälkeen hän teki puoluetyötä Moskovassa ja Dagestanissa. Marraskuussa 1917 hänestä tuli Petrovsk-Portin ja huhtikuussa 1918 Dagestanin sotilaallisen vallankumouskomitean johtaja. Huhti-kesäkuussa 1918 bolševikit ottivat haltuunsa suuren osan Dagestanista, mutta joutuivat pian vetäytymään brittien tukemien vastavallankumouksellisten tieltä. Buinakski pakeni Astrahaniin, mutta palasi takaisin helmikuussa 1919. Kumtorkalan kylässä pidetyssä VKP(b):n salaisessa kokouksessa hänet valittiin puolueen aluekomitean johtajaksi. Bolševikkien vallankumouskomitean jäsenenä hän osallistui maanalaisen kapinaliikkeen organisointiin. Toukokuussa 1919 Pohjois-Kaukasian vuoristolaishallitus pidätti kaikki aluekomitean jäsenet. Buinakski tuomittiin kuolemaan ja ammuttiin. Termir-Han-Šuran kaupunki nimettiin vuonna 1922 Ullubi Buinakskin mukaan Buinakskiksi. Karabudahkentin piirin Ullubijaulin kylässä toimii hänelle omistettu museo. ==Lähteet== Luokka:Bolševikit Luokka:Dagestanilaiset poliitikot Luokka:Vuonna 1890 syntyneet Luokka:Vuonna 1919 kuolleet
Detroit 1-8-7

Detroit 1-8-7 on yhdysvaltalainen draamasarja, joka alkoi Yhdysvalloissa 21. syyskuuta 2010 ABC-kanavalla. ABC peruutti sarjan 13. toukokuuta 2011.http://www.tvline.com/2011/05/breaking-abc-cancels-brothers-sisters- and-v/ Suomessa sarja alkoi Nelosella 6. tammikuuta 2011. Sarja kertoo Detroitin johtavasta murharyhmästä. == Roolit == == Lähteet == == Aiheesta muualla == *Sarjan kotisivut * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:ABC:n televisio-ohjelmat
Sierra Leonen jalkapallomaajoukkue

Sierra Leonen jalkapallomaajoukkue on Sierra Leonen kansallinen edustusjoukkue jalkapallossa. Joukkuetta hallinnoi Sierra Leonen jalkapalloliitto. Sierra Leone ei ole kertaakaan esiintynyt jalkapallon maailmanmestaruuskilpailuissa, mutta se on päässyt kaksi kertaa Afrikan-mestaruuskilpailuihin. == Menestys arvokilpailuissa == === Maailmanmestaruuskilpailut === * 1930–1970 – Ei osallistunut * 1974–1986 – Ei selvinnyt karsinnoista * 1990 – Ei osallistunut * 1994 – Vetäytyi karsinnoista * 1998–2018 – Ei selvinnyt karsinnoista === Afrikan-mestaruuskilpailut === * 1957–1992 – Ei osallistunut tai selvinnyt karsinnoista * 1994 – 1. kierros * 1996 – 1. kierros * 1998–2017 – Ei osallistunut tai selvinnyt karsinnoista ==Lähteet== Luokka:Sierra Leonen jalkapallo Luokka:Jalkapallomaajoukkueet
Aminofylliini

Aminofylliini on teofylliinin ja etyleenidiamiinin seos. Aine laajentaa keuhkoputkia ja rentouttaa sileää lihaskudosta ja sitä käytetäänkin astman lääkehoidossa. ==Fysikaaliset ominaisuudet== Aminofylliinikiteet sisältävät teofylliinin ja etyleenidiamiinin lisäksi vettä. Aine on olomuodoltaan keltaista kiinteää ainetta, joka liukenee paremmin veteen kuin teofylliini yksinään. Etanolin tai dietyylieetteriin aminofylliini on liukenematonta. Aminofylliinillä on taipumusta absorboida hiilidioksidia, joka vapauttaa siitä teofylliiniä. ==Vaikutusmekanismi== Aminofylliini estää fosfodiesteraasientsyymien toimintaa, minkä vuoksi keuhkoputkien lihaksia rentouttava ja keuhkoputkia laajentava syklinen adenosiinimonofosfaatti ei hajoa yhtä tehokkaasti. Aminofylliini vaikuttaa myös adenosiinireseptorien antagonistina. Aminofylliiniä käytetään myös vähentämään kehon rasvaa. ==Sivuvaikutukset== Tyypillisimmät aminofylliinin sivuvaikutukset ovat huonovointisuus, iho-oireet ja vatsaoireet. Aine voi aiheuttaa myös hermostuneisuutta ja hyperventilaatiota. ==Lähteet== == Aiheesta muualla == *PubChem: Aminophylline *Kyoto Encyclopedia of Genes and Genomes (KEGG): Aminophylline *ChemBlink: Aminophylline Luokka:Lääkkeet
Mika Karttunen (elokuvantekijä)

Mika Karttunen (s. 18. elokuuta 1959) on suomalainen elokuvakäsikirjoittaja, elokuvaohjaaja ja tuotantopäällikkö. Hän toimi 1990-luvulta lähtien monien Solar Filmsin elokuvien (mukaan lukien Vares ja V2) ja televisiosarjojen tuotannoissa eri tehtävissä ennen läpimurtoaan käsikirjoittajana. Vuonna 2011 Karttunen osallistui Solar Filmsin Mannerheim-elokuvahankkeeseen muokaten aiempaa käsikirjoitusta halvemmaksi toteuttaa. Rahoitusvaikeuksien vuoksi elokuvaa jäi kuitenkin tekemättä. == Käsikirjoittajana == * Törni – Sotilaan tarina (2007), myös ohjaus * Vares – Pahan suudelma (2011) * Vares – Sukkanauhakäärme (2011) * Vares – Uhkapelimerkki (2012) * Vares – Pimeyden tango (2012) * Vares – Kaidan tien kulkijat (2012) * Kaappari (2013) * Vares – Sheriffi (2015) * Karalahti (2021) == Lähteet == == Aiheesta muualla == * * Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1959 syntyneet Luokka:Elävät henkilöt
Heikki Taponen

Heikki Taponen (s. 18. tammikuuta 1951) on suomalainen entinen koripalloilija. Taponen pelasi Suomen koripallomaajoukkueessa 137 ottelua vuosina 1968–1978. Hän edusti Suomea vuoden 1977 EM-kilpailuissa. Taponen teki EM-kisoissa 3,7 pistettä ottelua kohden. SM-sarjassa hän teki 5390 pistettä 14,2 pisteen ottelukeskiarvolla. == Katso myös == *Luettelo 5 000 pistettä saavuttaneista Korisliiga-pelaajista == Lähteet == Luokka:Suomalaiset koripalloilijat Luokka:Vuonna 1951 syntyneet Luokka:Elävät henkilöt
Israelin metsäpalo 2010

Israelin metsäpalo 2010 raivosi Israelissa 2.–5. joulukuuta 2010 Haifan eteläpuolella. Metsäpalo surmasi 44 henkilöä ja tuhosi ainakin 250 asuinrakennusta. Useimmat kuolleet olivat vankilalaitoksen kadetteja, jotka olivat bussissa matkalla evakuoimaan vankeja palon tieltä. Pääministeri Benjamin Netanjahua, sisäministeri Eli Yishaita ja puolustusministeri Ehud Barakia vaadittiin vastuuseen palokuntien huonon tilan vuoksi. Poliisi pidätti palon sytyttämisestä kaksi epäiltyä, joiden motiiviksi epäiltiin huolimattomuutta. Ensimmäistä kertaa rauhanneuvottelujen katkeamisen jälkeen presidentti Mahmud Abbas soitti pääministeri Netanjahulle esittääkseen surunvalittelunsa ja tarjotakseen apua. Israel sai lentokoneita sammutustöihin Venäjältä, Yhdysvalloilta ja Espanjalta. ==Lähteet== Metsäpalo 2010 Luokka:2010-luvun maastopalot Luokka:Vuoden 2010 luonnonmullistukset
Nogain piiri (Dagestan)

Nogain piiri (; nogaiksi Ногай районы, Nogai raiony) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 8871,1 neliökilometriä. Asukkaita on 22 500 henkeä (vuonna 2010). Nogain piiri sijaitsee Dagestanin pohjoisosassa. Se rajoittuu pohjoisessa Kalmukiaan, idässä Dagestanin Tarumovkan piiriin, etelässä Tšetšeniaan ja lännessä Stavropolin aluepiiriin. Piirin länsiosassa sijaitseva Južno-Suhokumskin kaupunki muodostaa erillisen hallintoalueen. Seutu on etupäässä kuivaa aroa. Pohjoisosassa on öljy- ja kaasuesiintymiä. Piiriin kuuluu kymmenen maalaiskuntaa: Arslanbek, Edige, Karagas, Karasu, Koktjubinski (keskuspaikka Nariman), Kumli, Kunbatar, Ortatjube, Terekli-Mekteb ja Tšervlennyje Buruny. Hallinnollinen keskus on Terekli-Mektebin kylä, josta on 250 kilometriä tasavallan pääkaupunkiin Mahatškalaan. Asutuskeskuksia on yhteensä 17. Vuoden 2002 väestönlaskennan mukaan asukkaista on 85,7 % nogaita, 8,2 % dargeja, 1,5 % tšetšeenejä, 1,2 % venäläisiä ja 1,1 % kumykkeja. Kaupunkiväestöä ei ole. Seudun pääelinkeino on karjanhoito (etupäässä lampaita). Lisäksi viljellään viljaa, vihanneksia ja rehukasveja. Piirissä toimii 14 lastentarhaa, 20 koulua ja Hasavjurtin opettajaopiston osasto. Kulttuurilaitoksia ovat 18 kerhotaloa, 16 kirjastoa, museo ja nogainkielinen teatteri. Nähtävyyksiä ovat kuumat kivennäisvesilähteet ja Sosnovkan katajametsä. Paikallislehtenä ilmestyy nogainkielinen Şöl tawısı (”Aron ääni”). ==Lähteet== ==Aiheesta muualla== * Nogain piiri Dagestanin hallituksen sivustolla Luokka:Dagestanin piirit
Nogain piiri

Nogain piiri tarkoittaa seuraavia asioita: * Nogain piiri, kunnallishallintoalue Dagestanissa Venäjällä * Nogain piiri, kunnallishallintoalue Karatšai-Tšerkessiassa Venäjällä
Eero Saarinen (koripallovalmentaja)

Eero Saarinen (28. huhtikuuta 1947 – 2025) oli suomalainen koripallovalmentaja ja koripalloilija. Saarisen kasvattajaseura oli Porin Veto, jossa hän aloitti pääsarjauransa kaudella 1964–1965. Vuonna 1967 hän voitti Porin suomalaisen yhteislyseon joukkueessa arvostetun Oppikoulucupin. Saarinen esiintyi SM- sarjassa myös Tampereen Pyrinnön ja Karhun Poikien riveissä. Yhteensä hän pelasi kolmen kauden aikana 38 ottelua, tehden niissä 53 pistettä. Vuonna 1969 Saarinen voitti Pyrinnössä Suomen cupin. Valmentajana Saarinen aloitti vuonna 1974 Karhun Poikien naisjoukkueen ja A-tyttöjen parissa. Pääsarjatasolla hän valmensi muun muassa Torpan Poikia, Helsingin NMKY:tä, TuNMKY:tä sekä Kotkan Työväen Palloilijoita. Pääsarjaotteluita Saarisella oli valmentajana yli 500. Suomen naisten koripallomaajoukkuetta Saarinen valmensi vuosina 1974–1981 ja miesten A-maajoukkuetta 1984–1991. Naisten maajoukkue selvisi hänen alaisuudessaan EM-kisoihin vuosina 1980 ja 1981. Saarinen toimi myös Espoon Hongan toimitusjohtajana sekä Suomen Ammattivalmentajat SAVAL ry:n toiminnanjohtajana. Vuonna 2023 hänet valittiin Suomen valmentajien kunniagalleriaan. == Saavutukset valmentajana == * Suomen mestaruus: 1981 ToPo, 1984 ja 1985 HNMKY * Suomen cupin voitto: 1980 ToPo, 1991 Pantterit, 1999 Piiloset, 2003 ja 2004 KTP * Naisten Suomen cupin voitto: 1976 ja 1980 KaPo == Lähteet == * Eero Saarinen baskethotel.fi * Suomen Koripallovalmentajat ry === Viitteet === Luokka:Suomalaiset koripallovalmentajat Luokka:Vuonna 1947 syntyneet Luokka:Vuonna 2025 kuolleet
Oncorhynchus kawamurae

Oncorhynchus kawamurae (”kunimasu”) on Japanissa Tazawajärvessä elänyt tyynenmerenlohien suvun kala, jonka arveltiin kuolleen sukupuuttoon patoamiseen 1930 luvulla liittyneen happamoitumisen yhteydessä. Se on yleensä luokiteltu punalohen alalajiksi Oncorhynchus nerka kawamurae. Kalan mätimunia tiedetään siirretyn joihinkin muihin järviin, mutta alalaji katsottiin kuolleeksi sukupuuttoon vuonna 1940. pienoiskuva|vasen|200px|Museoyksilö Kioton yliopiston tutkijat ovat kuitenkin löytäneet vuonna 2010 Yamanashin prefektuurin Saikojärvestä kalayksilöitä, jotka ovat tunnistaneet kunimasuksi.Arto Huovinen Sukupuuttoon kuolleeksi luultu kunimasu elää Kansan Uutiset 26.12.2010. Kunimasu on kalan japaninkielinen nimi. == Lähteet == Luokka:Lohikalat Luokka:Uhanalaiset kalat
Loris Frasnelli

Loris Frasnelli (s. 22. helmikuuta 1979 Trento) on entinen italialainen maastohiihtäjä. Maastohiihdon maailmancupissa Frasnelli kilpaili ensimmäisen kerran Brussonissa joulukuussa 2000. Kymmenen parhaan joukkoon hän pääsi ensimmäisen kerran toisessa maailmancupin kilpailussaan, kun hän sijoittui Asiagon sprinttikilpailussa yhdeksänneksi. Hänen paras sijoituksensa henkilökohtaisissa kilpailuissa on Davosin vapaan hiihtotavan sprintin neljäs sija helmikuussa 2006. Maaliskuussa 2006 hän voitti Sapporon parisprintin Cristian Zorzin kanssa. Torinon olympialaisissa 2006 Frasnelli sijoittui vapaan hiihtotavan sprintissä kuudenneksi. Hän lopetti uransa keväällä 2014. == Lähteet == Luokka:Italialaiset maastohiihtäjät Luokka:Vuonna 1979 syntyneet Luokka:Elävät henkilöt
Kia Luby

Kia Luby (s. 27. maaliskuuta 1989 Melbourne, Australia) on australialainen näyttelijä ja laulaja. Hän näytteli Tallijengi-televisiosarjassa Kristiä. ==Lähteet== Luokka:Australialaiset näyttelijät Luokka:Vuonna 1989 syntyneet Luokka:Elävät henkilöt
Vjatskoje

Vjatskoje () on pieni kalastajakylä Habarovskin aluepiirissä Venäjällä. Se sijaitsee Amur-joen itäpuolella 70 kilometriä pohjoiseen Habarovskista. Alueen alkuperäiset asukkaat olivat tunguuseja. Toisen maailmansodan aikaan Vjatskojessa sijaitsi Neuvostoliiton omistama kiinalaisten ja korealaisten sotilasleiri. Korean demokraattisen kansantasavallan tuleva johtaja Kim Il- sung oli alueella pataljoonan komentajana ja jotkut lähteet väittävät myös hänen poikansa Kim Jong-ilin syntyneen Vjatskojessa. Luokka:Venäjän kylät Luokka:Habarovskin aluepiiri
Melonta kesäolympialaisissa 1952 – miesten 1 000 metrin kanadalaiskaksikko

Helsingin olympiakisojen miesten kanadalaiskaksikoiden 1 000 metrin melontaan osallistui 11 paria. Kilpailu käytiin 28. heinäkuuta Soutustadionilla. ==Alkuerät== Kummastakin erästä neljä nopeinta loppukilpailuun. 1.erä Sija Nimi Maa Aika 1 Bent Rasch Finn Haunstoft 4.32,9 2 Jan Brzák-Felix Bohumil Kudrna 4.43,3 3 Arthur Johnson Thomas Hodgson 4.44,9 4 István Bodor József Tuza Unkari 4.51,5 5 Tuomo Tuormaa Matti Havulinna 4.54,0 6 Aleksandr Krasavin Sergei Tsumakov Neuvostoliitto 4.54,9 2.erä Sija Nimi Maa Aika 1 Georges Dransart Armand Loreau 4.38,8 2 Kurt Liebhart Engelbert Lulla 4.40,2 3 John Haas Frank Krick 4.43,3 4 Egon Drews Wilfried Soltau 4.48,4 5 Rune Blomqvist Harry Lindbäck 4.50,2 ==Loppukilpailu== Sija Nimi Maa Aika 1 Bent Rasch Finn Haunstoft 4.38,3 2 Jan Brzák-Felix Bohumil Kudrna 4.42,9 3 Egon Drews Wilfried Soltau 4.48,3 4 Georges Dransart Armand Loreau 4.48,6 5 István Bodor József Tuza Unkari 4.51,9 6 Kurt Liebhart Engelbert Lulla 4.55,8 7 John Haas Frank Krick 4.59,0 8 Arthur Johnson Thomas Hodgson 5.01,4 ==Lähteet== * Tulokset puolaksi Luokka:Melonta kesäolympialaisissa 1952
Saint-Martin (Ranska)

Saint-Martin, virallisesti Saint-Martinin yhteisö (ransk. Collectivité de Saint-Martin), on Ranskan merentakainen paikallishallintoalue (ransk. Collectivités d’outre-mer). Siihen kuuluu kaksi kolmasosaa Saint-Martinin saaresta, eteläisin kolmannes muodostaa Alankomaihin kuuluvan Sint Maartenin. Hallintoalueen pinta-ala 53 neliökilometriä ja asukkaita on noin 32 000 (2016). Hallintoalueen pääkaupunki on Marigot. Saint-Martin oli vuoteen 2007 osa Guadeloupea, mutta on siitä lähtien ollut oma hallintoalueensa vuonna 2003 pidetyn kansanäänestyksen perusteella. Hallintoalueen virallinen rahayksikkö euro ja virallinen kieli ranska. == Lähteet == == Aiheesta muualla == *
Melonta kesäolympialaisissa 1952 – miesten 10 000 metrin kanadalaiskaksikko

Helsingin olympiakisojen miesten kanadalaiskaksikoiden 10 000 metrin melontaan osallistui 9 paria. Kilpailu käytiin 27. heinäkuuta Soutustadionilla. Alkueriä ei ollut vaan kilpailtiin suoraan loppukilpailu. ==Loppukilpailu== Sija Nimi Maa Aika 1 Georges Turlier Jean Laudet 54.08,3 2 Kenneth Lane Donald Hawgood 54.09,9 3 Egon Drews Wilfried Soltau 54.28,1 4 Valentin Orischenko Nikolai Perevozchikov Neuvostoliitto 54.34,6 5 John Haas Frank Krick 54.42,5 6 Bohuslav Karlík Oldrich Lomecký 55.10,9 7 Ernö Söptei Róbert Söptei Unkari 55.35,3 8 Rune Blomqvist Harry Lindbäck 55.41,3 9 Jorma Kulo Teppo Salmisaari 56.28,2 ==Lähteet== * Tulokset puolaksi Luokka:Melonta kesäolympialaisissa 1952
Netcycler

Netcycler on Netcycler Oy:n kehittämä nettipohjainen tavaranvaihtopalvelu, jossa hankitaan ja annetaan tavaroita tekemällä vaihtokauppoja tai antamalla ilmaiseksi. Palvelussa kierrätetään uusiokäyttöön tyypillisiä kodin tavaroita, vaatteita, kirjoja, huonekaluja, lastentarvikkeita, elokuvia, elektroniikkaa, urheiluvälineitä jne. Palvelussa käytetään Netcyclerin patentoimaa vaihtorinkiteknologiaa, joka huomattavasti parantaa vaihtojen todennäköisyyttä verrattaessa suoraan henkilöltä henkilölle vaihtoon. Yrityksen tavoitteena on edistää tavaroiden kiertoa ja siten vähentää kulutuksesta aiheutuvaa ympäristökuormitusta. Palvelu avattiin Suomessa maaliskuussa 2010 ja Saksassa lokakuussa 2010. Palvelu avattiin myös Britanniassa toukokuussa 2011. Netcyclerilla on yli 110 000 rekisteröitynyttä käyttäjää Suomessa, Saksassa ja Britanniassa. Palvelun peruskäyttö on ilmaista, lisäksi yritys tarjoaa maksullisia logistiikkapalveluita sekä yrityksille suunnattuja palveluita. Sivusto ei ole toiminut ainakaan tammikuun 2014 jälkeen sosiaalisen median viestien mukaan, eikä ylläpito ole kommentoinut asiaa, saati korjannut vikoja. 6.6.2014 yritys ilmoitti sulkevansa palvelun kokonaan 19.6.2014. Yritys on tehnyt pelkästään tappiota koko olemassaolonsa aikana. ==Katso myös== *Sosiaalinen media *Nettipalvelu ==Lähteet== ==Aiheesta muualla== *Netcycler.fi *Talouselämä *Voima *Helsinki Times *YLE Uusimusta Luokka:Yhteisöpalvelut
Rutulin piiri

Rutulin piiri () on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 2188,5 neliökilometriä. Asukkaita on 22 500 henkeä (vuonna 2010). Rutulin piiri sijaitsee Dagestanin lounaisosan vuoristoseudulla. Se rajoittuu pohjoisessa Tljaratan, Tšarodan ja Lakin piireihin, idässä Kulin, Agulin ja Kurahin piireihin, etelässä Ahtyn piiriin sekä lännessä Azerbaidžaniin. Seudun halki virtaa Samurjoki. Piiriin kuuluu 17 maalaiskuntaa: Amsar, Arakul, Bortš, Gelmets, Hljut, Ihrek, Kaljal, Kina, Lutšek, Mišleš, Mjuhrek, Muslah, Nižni Katruh, Rutul, Šinaz, Tsahur ja Verhni Katruh. Hallinnollinen keskus on Rutulin kylä, josta on 273 kilometriä tasavallan pääkaupunkiin Mahatškalaan. Asutuskeskuksia on yhteensä 40. Vuoden 2002 väestönlaskennan mukaan 59,5 % asukkaista on rutuleja, 21,2 % tsahureja, 9 % lezgejä, 3,9 % lakeja, 2,6 % azereja ja 2,4 % avaareja. Kaupunkiväestöä ei ole. Seudun pääelinkeino on maanviljely, joka on erikoistunut maidon, villan ja lihan tuotantoon sekä perunan, kaalin ja hedelmien viljelyyn. Teollisuutta edustaa yksi pieni vesivoimalaitos. Piiristä on maantieyhteys Ahtyn, Usuhtšain ja Magaramkentin kautta M29-valtatielle. Piirissä toimii viisi lastentarhaa ja 34 koulua. Kulttuurilaitoksia ovat musiikki- ja taidekoulut, 26 kerhotaloa ja 26 kirjastoa. Nähtävyyksiin kuuluvat Rutulin, Šinazin, Tsahurin, Mišlešin ja Mjuhrekin vanhat moskeijat minareetteineen. Paikallislehtenä ilmestyy rutulin- ja venäjänkielinen Myhabišdy tsindy habarlar (”Rutulin uutiset”) sekä tsahurin- ja venäjänkielinen Nur (”Valo”). ==Lähteet== ==Aiheesta muualla== * Rutulin piirin sivusto * Rutulin piiri Dagestanin hallituksen sivustolla Luokka:Dagestanin piirit
Kim Sul-song

Kim Sul-song (, s. 30. joulukuuta 1974) on Korean demokraattisen kansantasavallan entisen johtajan Kim Jong-ilin ja tämän ensimmäisen vaimon Kim Young-sukin tytär, joka on toiminut ainakin propagandadepartementin kirjallisuusasiavastaavana ja isänsä turvallisuusvastaavana. Kim Jong-il ja Kim Jong-suk avioituivat 1973 ja Kim Sul-song syntyi heti seuraavana vuonna. Kim Sul-song on valmistunut Kim Il-sungin yliopiston taloustieteen laitoksesta. == Lähteet == * The Seoul Times: Kim Jong-Il's Daughter Serves as His Secretary Luokka:Pohjoiskorealaiset henkilöt Luokka:Kim Il-sungin suku Luokka:Vuonna 1974 syntyneet Luokka:Elävät henkilöt
Dominance

Dominance on suomalaisen metalliyhtye Hateformin ensimmäinen studioalbumi, joka on julkaistu vuonna 2008. == Kappaleet == # # # # # # # # # # == Kokoonpano == * Petri Nyström – laulu * Tomy Laisto – kitara * Tom Gardiner – kitara * Joni Suodenjärvi – bassokitara * Tuomas Vähämaa – rummut === Muut tekijät === * Ville Hautaluoma – kansikuva, layout * Mika Jussila – masteroija * Jori Haukio – tuottaja, äänittäjä, miksaaja == Arvostelut == * Imperiumi: 8½/10Levyarvostelu: Hateform - Dominance Viitattu 17.11.2022. * Soundi: Soundi: Levyarvio == Aiheesta muualla == * * == Lähteet == Luokka:Vuoden 2008 esikoisalbumit Luokka:Hateformin albumit
Origins of Plague

Origins of Plague on suomalaisen metalliyhtye Hateformin toinen studioalbumi, joka julkaistiin 6. lokakuuta 2010. == Kappaleet == # # # # # # # # # == Kokoonpano == ;Yhtye * Petri Nyström – laulu * Tomy Laisto – kitara * Tom Gardiner – kitara * Joni Suodenjärvi – bassokitara * Tuomo Latvala – rummut ;Tuotanto * Jori Haukio – äänittäjä, miksaaja * Mika Jussila – masteroija * Jani Rämö – kansikuva == Arvostelut == * Imperiumi: 8/10Levyarvostelu: Hateform - Origins of Plague Viitattu 17.11.2022. * Kaaoszine: Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Hateformin albumit Luokka:Vuoden 2010 albumit
Tiiksjärven lentokenttä

Tiiksjärven sotilaslentokenttä oli Suomen ilmavoimien jatkosodassa käyttämä lentokenttä Tiiksjärven tuntumassa Lietmajärven alueella Itä-Karjalassa. Lentokenttä joutui Suomen puolustusvoimien haltuun 28. heinäkuuta 1941.http://www.pkreservi.fi/lehti/Lehti4_10/KAP4_10S17.pdf Kenttä sijaitsi noin kolmisen kilometriä Tiiksjärven eteläpäästä itään, rajautuen Tiiksjärven, Unusjärven ja Joutsenjärven väliselle alueelle. Tummavetinen Tiiksjoki kiemurtelee kentän pohjoispäässä kohti itää. Ympäristö on pääosin kuivaa mäntykangasta ja suota. Tukikohtaan liittyi myös ns rantatukikohta jota kellukekoneet (sairaankuljetus, huolto ja kaukopartiolennot) käyttivät. Rantatukikohtaan muodostui sodan edetessä varsin laaja parakkiyhteisö. Kentän pääasiallinen tehtävä oli palvella alueella etenevän ja toimivan 14. divisioonan tiedustelutarpeita. Tiiksjärven lentokenttä ja -lentotukikohta otettiin haltuun venäläisten vetäytyessä Repolasta edelleen kohti Rukajärveä elo-syyskuun vaihteessa 1941. Kenttäalue oli jo alustavasti jo raivattu työlentokentäksi. Suomalaisten saapuessa rakennelmat oli poltettu tai niitä ei ollut. Kiitotietä molemmista päistään pidentämällä saatiin kenttä suhteellisen vaivatta ja nopeasti omaan käyttöön. Kentällä aloitti syyskuun 1941 alussa toiminnan Onttolassa 20. elokuuta perustettu lentolaivue 10. Lentolaivue 30:n 3. lentue (3/LLv 30) sai 18. syyskuuta siirtyä Tiiksjärvelle, missä se liitettiin lentolaivue 10:een. Lentolaivue 10 lakkautettiin 20. lokakuuta toiminnan jatkuessa kuukauden loppuun. Saman aikaisesti tukikohtaan saapui lentolaivue 14 ja sille alistettu 3/LLv30.Suomen ilmavoimien historia 20: Lentorykmentti 1 ss. 60-65 Vuoden 1942 alkupuolesta lähtien myös HLeLv24 toisen lentueen Brewsterit, vajaan vuoden ajan. Alueella toimi kesä–heinäkuussa 1944 Ilmavoimien radiopataljoonan yksikkö II/3. komppania.http://www.elsokilta.net/index.php?page=artikkeli-7 Nykyisellään kenttäalue on kasvanut umpeen. Vielä voi kuitenkin havaita parakkien ja pesäkkeiden pohjia ja lentokoneiden sirpalesuojia. Aikanaan kentällä oli majoitustilaa noin sadan parakin verran, joista suomalaisten käytössä oli tosin vain noin 25 parakkia, sillä kenttää valmisteltiin vuoden 1941 joulukuulta lähtien Sorokkaan suuntautuvaa operaatiota varten. Tätä varten Tiiksjärvelle oli määrä saapua huomattava määrä saksalaista lentokalustoa miehistöineen. Sorokan operaatio ei kuitenkaan toteutunut ja Tiiksjärvelle jäi vain pieni saksalaiskomennuskunta raskaan saksalaisen ilmatorjuntaosaston lisäksi. ==Lähteet== ==Kirjallisuutta== * ==Aiheesta muualla== * http://tiiksjarvi.blogspot.com Luokka:Suomen sodanaikaiset lentokentät